Bideo honetan erakutsiko dizugu unibertsitateari eskaera bat,
idatzi bat edo komunikazio bat nola aurkez diezaiokezun egoitzako
“Prozeduren katalogoaren” barruan nahi duzun prozedura aurkitzen
EZ baduzu.
"ehu.eus” WEBGUNEAREN “Egoitza elektronikoa” atalean edo egoitza.ehu.eus
helbide elektronikoan, sartu prozeduren eta zerbitzuen katalogoaren
menuan aurkituko duzun Erregistro Elektroniko Orokorrera.
Prozedura espezifiko bat eskatzeko egin beharreko urratsak atal
honetan azalduko dizkizugun urrats berberak dira, baina dagokion
prozeduratik hasi beharko dituzu.
Prozedura bakoitzean fitxa bat aurkituko duzu prozedurari buruzko
informazio esanahitsuarekin.
Garrantzitsua da eskaera hasi aurretik fitxa irakurtzea.
Ikus dezagun nola egin eskaera bat EGOITZAN Erregistro Elektroniko
Orokorraren bidez.
Joan Erregistro Elektroniko Orokorra atalera eta sakatu “Eskaerarako
alta” botoia.
Jarraian, onartutako bitarteko elektronikoren batekin IDENTIFIKATU
beharko zara.Gogoan izan zure lehen aldia baldin bada EGOITZAN
INTERESDUN gisa eman beharko duzula alta.
Prozedura mota horretako eskaeraren bat hasi baldin baduzu dagoeneko,
leiho bat agertuko zaizu “espediente berria sortu” edo “ireki
dauden espedienteak” aukeratzeko.Pantailaren ezkerreko aldean
agertuko da jarraitu beharreko urratsen aurkibidea.
Lehen urratsa lautik:
eskatzailearen datuak
Eskaera hastean, zure harremanetarako datuak eta Unibertsitatearekin
interakzioa izateko lehentasunak agertuko dira lehenengo.
Egiaztatu zuzenak direla.
Aukera emango dizu nola jarduten ari zaren aukeratzeko.“Eskatzailea”
agertuko da automatikoki, baina norbaiten “ordezkaria” ere izan
zaitezke.
Ondoren, emandako datuen edukia berrikusi eta aldatu dezakezu.Urrats
horretan egiten dituzun aldaketek prozeduran soilik izango dute
eragina, EZ “Nire profila” atalean dituzun datuetan.
Amaitzean, sakatu “hurrengoa”.
(Prozedura guztiei eragiten dien eguneraketaren bat egin nahi
baduzu, joan “Nire profila” atalera eta aldatu hortik).Aldaketarik
egin nahi EZ baduzu, sakatu “hurrengoa”.
Bigarren urratsa lautik:
Eskaeraren formularioa .
Bi fitxa ikusiko dituzu.
Lehenengoan, eskaeraren datuak daude, “AZALDU” eta “ESKATU” eremuak
ikusiko dituzu.“AZALTZEN DU” eremuan zure eskaeraren arrazoiak
azaldu ditzakezu.
“ESKATZEN DU” eremuan, azaldu eskaera zer unitatetara bideratu
nahi duzun, eta deialdirik izanez gero, gehitu deialdiaren informazioa.
Eremuak idatzi eta gero, sakatu “hurrengoa”.
Datuen babeserako fitxan testu bat ikusiko duzu zure datu pertsonalen
babesarekin lotutako informazioarekin.Irakurri ondoren,
sakatu “hurrengoa”.
Hirugarren urratsa lautik:
Dokumentuak gehitzea.
Dokumentuak gehitzeko nahikoa izango da “Gehitu” sakatzea,
fitxategiak aukeratzea eta deskribapen bat jartzea.
Nahi dituzun dokumentuak igo ditzakezu atal horretara,
betiere 100 MBak gainditzen EZ badituzte.Dokumentu gehiago
gehitu behar izanez gero, hasi eskaera berri bat, adierazi aurreko
eskaerari dokumentazio osagarria gehituko diozula eta adierazi
espediente- edo zirriborro-zenbakia.
Laugarren eta azken urratsa:
sinatzea eta bidaltzea.
Eskaera amaitu eta sinatu aurretik, plataformak mezu bat erakutsiko
dizu pantailan esanez sinatu ondoren eskaera bidali egingo dela
eta Unibertsitatearen Erregistroan gordeta geratuko dela.
Ikusi egin duzun eskaera guztia ondo dagoela egiaztatzeko.Berrikusi
ondoren “Sinatu eta aurkeztu” botoia saka dezakezu.
Zure eskaera EGOITZAN erregistratuta geratuko da erregistro-zenbaki
batekin.
Unitate tramitatzaileak zure eskaera berrikusten duenean,
espediente-zenbaki bat emango dio eta historian agertuko zaizu.Eskuragarri
duzu eskaera aurkeztu eta erregistratu izana egiaztatzen duen
ziurtagiria.
Edozein unetan ikus ditzakezu zure espedienteak “Nire karpeta”
atalean.Sinatzeko prozesuan zehar arazoren bat izan baduzu edo
une horretan ez jarraitzea erabakitzen baduzu, zure eskaera
berreskuratu dezakezu sortutako zirriborrora sartuz eta amaitu
gabe geratu diren ekintzak errepikatuz.
Ekintzen barruan, sakatu "Eskabide telematikoa" eta eskaeraren
azken urratsera eramango zaitu amaitu ahal izateko.
Orain badakizu nola has dezakezun prozedurak eta zerbitzuak
EGOITZAN tramitatzeko eskaera elektronikoa.
Eskerrik asko zure arretagatik!